‏יום שני י"ד טבת תשע"ח

‏01 ינואר 2018

לכבוד:

מנהלי מחוזות

המפקחים להוראת מדע וטכנולוגיה

מנהלי בתי הספר

מורים ורכזים למדע וטכנולוגיה ולגאוגרפיה- אדם וסביבה

שלום רב,

הנדון: אירועי שבוע החלל הישראלי תשע"ח 2018

בשנת הלימודים תשע"ח יתקיים שבוע החלל הישראלי בימים ראשון עד שישי בין התאריכים, י"ב בשבט – י"ז בשבט תשע"ח, 28 בינואר – 2 בפברואר2018 . המועד נקבע בעקבות אסון המעבורת קולומביה אשר אירע בתאריך 1.2.2003, בו נספו צוות המשימה 107-STS שאחד מחבריו היה טייס החלל הישראלי, אל"מ אילן רמון ז"ל.

שבוע החלל הישראלי מתקיים ביוזמת סוכנות החלל הישראלית במשרד המדע והטכנולוגיה, ובמסגרתו **מתקיימים מגוון אירועים לקהל הרחב.** מטרתו של שבוע זה להגביר את הקשר וההזדהות של הקהל הרחב לתחום החלל ולהרחיב את העניין והסקרנות של צעירים בפעילות החלל בישראל.

במסגרת שבוע החלל הישראלי מתקיימים אירועים רבים עבור קהל יעד של אנשי חינוך ותלמידים. אירועים אלה הם פרי שיתוף פעולה בין המזכירות הפדגוגית - הפיקוח על הוראת מדע וטכנולוגיה, הפיקוח על הוראת הגאוגרפיה- אדם וסביבה, מנהל תקשוב, טכנולוגיה ומערכות מידע, אגף טכנולוגיות מידע שבמשרד החינוך לבין סוכנות החלל הישראלית.

חלק מהאירועים מתאימים גם עבור המורים המלמדים גאוגרפיה- אדם וסביבה, פיזיקה, כימיה וביולוגיה בחטיבות הביניים.

**להלן מפרט האירועים והפעילויות המתקיימים במסגרת שבוע החלל הישראלי:**

1. אירועים במערכת החינוך:
2. כנס רמון לחינוך וחלל

כנס מקצועי, בשיתוף "קרן רמון", המזמין מורים ומחנכים להיחשף לעשייה הנרחבת בתחום החינוך והחלל. מטרת הכנס**לחשוף את ציבור העוסקים בקידום החינוך בתחום החלל לחידושים ולפעולות המתקיימות ברחבי הארץ והעולם בנושא  חלל וחינוך.** הכנס יכלול הרצאות וסדנאות של מחנכים מובילים  ומומחים בתחומי החלל, בדגש על הצגת מגמות, מתודות תכניות ופרויקטים מובילים בארץ ובעולם.

הכנס מכוון להרחיב את תשתית המחנכים העוסקים בתחום החלל, ולבסס אותה כקהילה מקצועית פעילה.

קהל יעד: מנהלי מחוזות, מפקחים, מנהלי בתי ספר, מדריכים, ומורים וכל העוסקים בתחום החלל ובתחומים משיקים. הפעילות מתאימה למורים למדע וטכנולוגיה בבית הספר היסודי וחטיבת הביניים ולמורים לגאוגרפיה - אדם וסביבה, פיזיקה, כימיה וביולוגיה בחטיבת הביניים.

מועד:יום רביעי, ט"ו בשבט תשע"ח, 31.1.2018

שעות: 14:00-19:30

מיקום:הכנס יתקיים במרכז הכנסים וואהל סנטר באוניברסיטת בר אילן הודעה תשלח לכל הנרשמים.

ההשתתפות בכנס אינה כרוכה בתשלום, אך מספר המשתתפים השנה מוגבל מאוד בהיותו כנס מקצועי ומצומצם.

ההשתתפות בכנס מותנית בהרשמה מוקדמת דרך [טופס](http://www.space.gov.il/node/131089)[מקוון](http://www.space.gov.il/node/131089) זה ועדכון על אישור ההשתתפות ממארגני הכנס.

1. פעילות בתי ספר במוזיאון ארץ ישראל: "בשביל החלל"

פעילות ייחודית במוזיאון ארץ ישראל בתל אביב, שפותחה על ידי סוכנות החלל הישראלית בשיתוף עם הפיקוח על הוראת מדע וטכנולוגיה, עבור תלמידי כיתות ד'- ה' בבית הספר היסודי. הפעילות מאפשרת למידה חווייתית במתחם המוזיאון בנושאים הקשורים לטכנולוגית חלל וחקר מתקדם במערכת השמש, בדגש על הישגי תעשיית החלל הישראלית.

במסגרת הפעילות תוצע לבתי הספר שיבחרו להשתתף פעילות פתיחה כהכנה לקראת ההגעה למוזיאון וכן תוצע פעילות סיכום לאחר הביקור במוזיאון.

קהל יעד: תלמידי כיתות ד'-ה' מכל רחבי הארץ. הפעילות במתחם מוגבלת ל- 25 כיתות בכל יום. הפעילות ללא תשלום, אך **מותנת בהרשמה מוקדמת וקבלת אישור השתתפות**. הגעה עצמאית.

מועד:

ימים ראשון עד חמישי, 28.1.18-1.2.18

שעות פעילות:

מחזור ראשון- 9:00-12:00

מחזור שני- 12:00-14:30

(ביום ראשון, 28.1.18 לא יתקיים מחזור שני).

מיקום:מתחם האירוע המרכזי במוזיאון ארץ ישראל, תל אביב.

* **פרטים מלאים, רישום, ומערכי פעילות להעברה בכיתה** [באתר סוכנות החלל](http://www.space.gov.il/node/128539).
* בהמשך להרשמה באתר, ישלח אישור השתתפות. **לא תתאפשר כניסה לפעילות ללא אישור השתתפות!**

1. הרצאות במסגרת אקדמיה ברשת

הפיקוח על הוראת מדע וטכנולוגיה בשיתוף מנהל טכנולוגיה, תיקשוב ומערכות מידע וסוכנות החלל הישראלית שבמשרד המדע, הטכנולוגיה והחלל מקיימים במסגרת שבוע החלל הרצאות של אקדמיה ברשת.

להרצאות מוזמנים השנה תלמידי חטיבות הביניים והעתודה המדעית – טכנולוגית וכן מורים למדע וטכנולוגיה וגאוגרפיה- אדם וסביבה המלמדים ביסודי ובחטיבות הביניים ההרצאות תינתנה בשפה העברית והערבית.

בנוסף ניתן להפנות את התלמידים להרצאות מקוונות בנושא חלל אשר התקיימו בשנים הקודמות רשימת הרצאות בנושא חלל לתלמידי יסודי וחטיבה באתר [**מדע וטכנולוגיה**](http://cms.education.gov.il/EducationCMS/Units/Mazkirut_Pedagogit/MadaTechnologya/tochniyot_yehudiot/academya.htm) [ובקטלוג החינוכי](http://ecat.education.gov.il/filterSearch?__RequestVerificationToken=xHBgV7qlZClGt9myNhbzEglXJbW_uTpKNfgmTIQkWdcj1OcqhqgmbHgxFLpHEip_EetCIw2&q=%u05d7%u05dc%u05dc&adv=true&adv=false&cid=0&isc=false&pf=&pt=&sid=true&sid=false#/specFilters=1!)

להלן פירוט על ההרצאות שתתקיימנה השנה:

|  |  |  |  |  |
| --- | --- | --- | --- | --- |
| שכבת הגיל | שם ההרצאה | שפה | מועד ההרצאה | הרשמה |
| יסודי | לבד בחלל הפתוח | עברית | יום שני, 29.1.2018 בשעה 11:00 | קישור [**לטופס הרשמה מקוון**](https://docs.google.com/forms/d/e/1FAIpQLSe3Dsi-2SdE2euqVTvv_GRrwIu2uPtcgn5zRFfmxixyGvxL2w/viewform) |
| חט"ב | איך לשרוד מתקפת חייזרים | עברית | **יום שני, 29.1.2018 בשעה 11:45** |
| יסודי | התפתחות היקום והיווצרות כוכבים | ערבית | יום חמישי, 1.2.2018 שעה 11.00 | **קישור** [**לטופס הרשמה מקוון**](https://docs.google.com/forms/d/e/1FAIpQLSe3Dsi-2SdE2euqVTvv_GRrwIu2uPtcgn5zRFfmxixyGvxL2w/viewform) |
| חט"ב | מסע אל מאדים | ערבית | **יום חמישי 1.2.2018 בשעה 11:45** |

1. פעילויות לימודיות לתלמידי בית הספר היסודי, חטיבת הביניים

"סוכנות החלל הישראלית" במשרד המדע הטכנולוגיה, בשיתוף עם משרד החינוך, הפיקוח על הוראת מדע וטכנולוגיה, פיתחו הצעות לפעילויות לימודיות במטרה לחשוף את התלמידים בשעורי מדע וטכנולוגיה בשכבות הגיל השונות לתחומי החלל בדגש על ההישגים הקשורים לחקר החלל בישראל.

בנוסף, לקראת שבוע החלל הישראלי יועלו באתר סוכנות החלל מערכי פעילות חווייתיים נוספים, שיוכלו לשמש כהכנה עבור התלמידים והתלמידות לאירועי שבוע החלל והפעילות החינוכית שתתקיים בנושא.

הפעילויות עומדות לרשות כלל המורים והן נמצאות באתרים המצורפים.

* [אתר מדע וטכנולוגיה, המזכירות הפדגוגית](http://cms.education.gov.il/EducationCMS/Units/Mazkirut_Pedagogit/MadaTechnologya/tochniyot_yehudiot/chalal/space+ppt.htm)

* [אתר סוכנות החלל הישראלית](http://www.space.gov.il/lesson-plans/1276)
* [מרחב פדגוגי, פורטל עובדי הוראה](http://pop.education.gov.il/tchumey_daat/mada-tehnologia/yesodi/noseem_nilmadim/madaey-kador-arezh-ayekom-astronomia/)

1. אירועים לקהל הרחב:
2. אירוע מרכזי

לאורך השבוע תפעיל סוכנות החלל הישראלית מתחם פעילות אשר יחשוף את הקהל הרחב לפעילות החלל המתקיימת בישראל. המתחם יפעל במתכונת של יריד חלל, שבו יהיו פזורות פעילויות והפעלות שונות, אשר ימחישו באופן חווייתי את האפשרות לחיים בחלל, המחקר המתקדם הנעשה בתחום, טכנולוגית החלל המפותחת בישראל, והאפשרויות המגוונות שהחלל מציע ואת העתיד בחקר החלל בישראל ובעולם.

קהל יעד: קהל רחב, בדגש על ילדים בגילי 7-14

מועד**:** 28.1.18-1.2.18

שעות פעילות לקהל הרחב**:** 16:00-20:30

הפעילות ללא תשלום, **ברישום מוקדם**.

**מיקום:** מוזיאון ארץ ישראל, רמת אביב, תל אביב.

* פרטים נוספים [באתר סוכנות החלל הישראלית.](http://www.space.gov.il/israeli-space-week)

1. פעילות במוזיאוני מדע ומרכזי מדעים

לאורך שבוע החלל הישראלי יופעלו ירידי חלל מקומיים ב-9 מוזיאוני מדע, מרכזי מדעים, מכללות ומרכזים קהילתיים ברחבי הארץ. האירועים יתנהלו בדומה לאירוע המרכזי – מתחם ובו מספר רב של הפעלות ותחנות למידה חווייתית. הפעילות תכלול תוכן משלים לפעילות באירוע המרכזי, וכן תוכן ייחודי אשר יועבר בכל מרכז על פי המאפיינים הייחודיים לו. הפעילויות יכללו ביצוע ניסויים במעבדות מחקר, הדרכות בפלנטריום, תצפיות בטלסקופים, בניית דגמים, הרצאות, סדנאות המדמות את התנאים בחלל ועוד.

קהל יעד**:** קהל רחב

מועד**:** 28.1.18-1.2.18

שעות**:** 16:00-21:00

* פרטים נוספים [באתר](http://space.gov.il/activities-and-avents/128665) [סוכנות](http://www.space.gov.il/israeli-space-week)[החלל](http://www.space.gov.il/israeli-space-week) [הישראלית](http://space.gov.il/activities-and-avents/128665)

1. תצפיות במצפים ציבוריים

לאורך שבוע החלל הישראלי, פותחים המצפים הציבוריים את דלתותיהם לקהל הרחב, ויציעו תצפיות בטלסקופים רבי עוצמה, הסברים והרצאות, הפעלות לצעירים וכן סדנאות העוסקות במחקר החלל הנעשה בישראל. מטרת הפעילות לחשוף את הקהל הרחב לתחום האסטרונומיה ולאירועים בולטים בלוח השנה האסטרונומי באמצעות קיום תצפיות ופעילויות למידה חווייתית במצפים ציבוריים ברחבי הארץ.

קהל יעד**:** קהל רחב.

מועד**:** 28.1.18-1.2.18

שעות**:** 19:00-21:30

* פרטים נוספים [באתר סוכנות](http://space.gov.il/activities-and-avents/128665) [החלל](http://www.space.gov.il/israeli-space-week) [הישראלית](http://space.gov.il/activities-and-avents/128665)[.](http://www.space.gov.il/israeli-space-week)

**אנו מקווים כי התלמידים והמורים יפיקו הנאה ולמידה משמעותית מפעילויות אלה**

מצפים לראותכם לוקחים חלק בפעילויות

בברכה חמה,

|  |  |  |  |  |
| --- | --- | --- | --- | --- |
| אביטל מויאל | רן לבנה | ד"ר אביבה בריינר | פנינה גזית | רוני דיין |
| חינוך וקשרי קהילה | מנכ"ל | מפמ"ר מדע וטכנולוגיה | מנהלת תחום דעת  (מפמ"ר) "גאוגרפיה – אדם וסביבה"  ו"מולדת, חברה ואזרחות" | מנהל אגף תקשוב ומערכות מידע |
| סוכנות החלל הישראלית | קרן רמון | משרד החינוך | משרד החינוך | משרד החינוך |

**העתקים:**

ד"ר משה וינשטוק, יו"ר המזכירות הפדגוגית

גב' דליה פניג, סגנית יו"ר המזכירות הפדגוגית, מנהלת אגף א' לפיתוח פדגוגי

ד"ר גילמור קשת, מנהלת תחום מדעים המזכירות הפדגוגית

גב' דסי בארי, מנהלת אגף לחינוך על יסודי

גב' אתי סאסי, מנהלת גף לחינוך יסודי

גב' אורנה בן עטר, ממונה על אשכולות פיס למדע טכנולוגיה ואומנות

גב' מאיה גולן, מנהלת תחום חלל קרן רמון

מר עמוס שביט, ראש מינהל ההסברה במשרד החינוך